鼈山
作者：王應麟
朝代：宋

paragraphs: 天柱不可折，柱折不可撐。
九鼎不可覆，鼎覆人莫扛。
袁公烈丈夫，獨立東南方。
欲以一己力，代國相頡頏。
適遭宋祚移，恥爲不義戕。
奮然抱志起，誓欲掃攙槍。
拔劍突前麾，手回日月光。
敵勢愈猖獗，山摧失忠良。
嗚呼絕倫志，不得騁才長。
妻孥悉從溺，枯骨誰爲襄。
忠烈動天地，遊魂爲國殤。
山水倍堪悲，抱恨徹穹蒼。
穹蒼幸一息，庶幾紀星霜。
西風白楊路，哀猿號崇岡。
解劍掛墓柏，泣下沾衣裳。
惜哉時不利，抽毫述悲傷。